CELEX: 62016TN0888
Language: mt
Date: 2016-12-08 00:00:00
Title: Kawża T-888/16: Rikors ippreżentat fit-8 ta’ Diċembru 2016 – BP vs FRA

20.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/36
            
         Rikors ippreżentat fit-8 ta’ Diċembru 2016 – BP vs FRA
   (Kawża T-888/16)
   (2017/C 053/45)
   Lingwa tal-kawża: l-Ingliż
   
      Partijiet
   
   
      Rikorrenti: BP (Vienna, l-Awstrija) (rappreżentant: E. Lazar, avukat)
   
      Konvenuta: L-Aġenzija tal-Unjoni Ewropea għad-Drittijiet Fundamentali (FRA)
   
      Talbiet tar-rikorrenti
   
   
               —
            
            
               tannulla d-deċiżjoni tal-awtorità bis-setgħa li tikkonkludi kuntratti ta’ impjiegi (AHCC) tal-21 ta’ April 2016 biex ma jiġġeddix l-kuntratt ta’ impjieg tar-rikorrenti;
            
         
               —
            
            
               tordna lill-konvenuta biex tikkumpensa r-rikorrenti għad-danni materjali u morali subiti b’riżultat tad-deċiżjoni illegali biex ma jiġġeddix il-kuntratt minn naħa u l-eżekuzzjoni illegali tas-sentenza fil-Kawża T-658/13 P (1), min-naħa l-oħra: EUR 63 246 għal telf ta’ qligħ; EUR 26 630 biex jikkumpensaw lir-rikorrenti għat-telf ta’ drittijiet ta’ pensjoni għal 19-il xahar, jew, xi somma kapitali kif il-Qorti Ġenerali tista’ tiffissa ex aequo et bono; EUR 1 200 bħala rimbors ta’ spejjeż legali mħallsa mir-rikorrenti fil-fażi prekontenzjuża, li tibda bid-data tal-abbozz tad-deċiżjoni tad-29 ta’ Jannar 2016 sad-data tad-deċiżjoni tal-konvenuta tal-21 ta’ April 2016; EUR 60 000 għal telf tal-opportunità li tingħata kuntratt indefinit, jew, kull somma li l-Qorti Ġenerali tista’ tiffissa ex aequo et bono; EUR 50 000 għad-dannu morali kkawżat lir-rikorrenti b’riżultat ta’ żbalji, irregolaritajiet u ħsara allegati magħmulin mill-konvenuta matul il-proċedura għall-eżekuzzjoni tas-sentenza fil-Kawża T-658/13 P;
            
         
               —
            
            
               tordna lill-konvenuta biex tikkumpensa d-dannu materjali u morali subit mir-rikorrenti minħabba n-nuqqas tal-konvenuta li tadotta regoli legali għall-evalwazzjoni, klassifikazzjoni mill-ġdid u tiġdid u ħsara relatata li tirriżulta mill-assenza ta’ tali regoli legali, minn naħa, u d-dewmien fil-finalizzazzjoni tar-rapporti tal-persunal tar-rikorrenti u ħsara relatata li tirriżulta mill-assenza ta’ tali rapporti ffinalizzati fil-ħin dovut, min-naħa l-oħra;
            
         
               —
            
            
               tiddikjara l-Linji Gwida tal-konvenuta applikabbli għall-proċedura tal-evalwazzjoni u tal-klassifikazzjoni mill-ġdid u l-proċedura għal regoli dwar it-tiġdid huma illegali sa fejn dawn ir-regoli kienu adottati wara proċedura illegali minn awtur nieqes minn kompetenza xierqa;
            
         
               —
            
            
               teżerċita l-ġurisdizzjoni sħiha tagħha biex tiżgura l-effettività tad-deċiżjoni tagħha;
            
         
               —
            
            
               tordna lill-konvenuta biex tħallas interessi awtomatiċi bir-rata prinċipali tal-Bank Ċentrali Ewropew b’żieda ta’ żewġ punti perċentwali fuq l-ammont eventwalment mogħti jew kull għotja oħra ta’ pagament ta’ interessi li l-Qorti Ġenerali jidhrilha ġusta u xierqa; u
            
         
               —
            
            
               tikkundanna lill-konvenuta għall-ispejjeż kollha, anki fil-każ li l-appell ikun miċħud;
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv ibbażat fuq id-dritt tad-difiża:
               
                           —
                        
                        
                           ksur tad-dritt għas-smigħ, nuqqas tal-awtorita’ tal-ħatra tal-FRA li torganizza smigħ effettiv, u ksur tal-Artikolu 41(2)(a) tal-Karta tad-Drittijiet Fundamentali;
                        
                     
                           —
                        
                        
                           ksur tat-tieni komponent tad-dritt tad-difiża (dritt għal aċċess għall-fajl), ċaħda milli tagħti aċċess għall-fajl personali u għad-dokumenti użati għad-deċiżjoni negattiva tas-27.02.2012, ksur tal-Artikoli 25 u 26 tar-Regolamenti tal-Persunal, u ksur tal-Artikolu 41(2)(b) tal-Karta.
                        
                     
         
               2.
            
            
               It-tieni motiv ibbażat fuq ksur tar-rekwiżiti proċedurali essenzjali.
            
         
               3.
            
            
               It-tielet motiv ibbażat fuq abbuż ta’ poteri u kunflitt ta’ interess, ksur tal-interess tas-servizz, żball manifest ta’ evalwazzjoni u applikazzjoni żbaljata tal-prinċipju ta’ retroattività.
            
         
               4.
            
            
               Ir-raba’ motiv ibbażat fuq ksur tal-obbligu li wieħed jikkonforma honestament u in bona fede mas-sentenza T-658/13 P.
            
         
      (1)  Sentenza tat-3 ta’ Ġunju 2015, BP vs FRA, T-658/13 P, EU:T:2015:356.